Diari Oficial de la Generalitat Valenciana


Sumari del DOGV 7022, del 13-05-2013 (2013/4625)

Notificació de la sentència dictada en el procediment de divorci contenciós numero 3/2013.
------------------------------------------------------------------------------------------

### Dades del document

Número de DOGV
:   7022

Data del DOGV
:   13-05-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/4625


Organisme emissor
:   Jutjat de Primera Instància Número 3 de Gandia

Tipus de document
:   Edicte

Notificació de la sentència dictada en el procediment de divorci contenciós numero 3/2013. [2013/4625]  
Divorci contenciós 192/2012  
Sentència número 3/2013  
Gandia, 10 de gener de 2013  
M.ª Victoria Donat Sarrió, magistrada jutgessa titular del Jutjat de Primera Instància número 3 de Gandia i partit judicial, he vist les presents actuacions registrades amb el número 192/2012, sobre divorci contenciós, seguides a instàncies de Grace Elisa Rosales León, representada pel procurador senyor Nogueroles Peiró i assistida per la lletrada senyora Benítez, contra Jessy Mijare Corporan Hernández, en situació processal de rebel·lia, sense la intervenció del ministeri fiscal, i  
  
Antecedents de fet  
Primer. El procurador senyor. Nogueroles Peiró, en la representació processal avantdita, va presentar una demanda de dissolució del vincle matrimonial per divorci contra Jessy Mijare Corporan Hernández, el coneixement de la qual va correspondre pel torn de repartiment a este Jutjat. En la demanda s'al·legaven com a fets que van contraure matrimoni el dia 3 de març de 2007, i que tenen com a descendent una filla, Ely. En les actes del procés, consta que va morir després de presentar la demanda de les actuacions. Després d'al·legar els fonaments de dret que estimava d'aplicació a tals fets, demanava que, per mitjà d'una sentència estimatòria de la pretensió, es decretara el divorci dels cònjuges.  
Segon. Per mitjà d'un decret es va admetre a tràmit la demanda, i es va acordar la substanciació del procés pels tràmits del juí verbal amb les especialitats previstes en l'article 758 de la Llei d'Enjudiciament Civil, i es va ordenar traslladar la demanda a la part demandada, citant-la per a les respostes per escrit, amb les advertències previstes legalment.  
  
Tercer. Transcorregut el termini concedit sense presentar una contestació a la demanda i sense personar-se la part demandada, esta va ser declarada en situació de rebel·lia processal per no haver comparegut dins del termini per a contestar a la demanda, i va acordar-se convocar les parts per a la celebració de la vista principal del plet, per al dia 7 de novembre, citant-les amb totes les advertències legals.  
Quart. A l'acte de la vista va comparéixer únicament la part actora per mitjà de la seua demanda processal, la qual va fer les al·legacions que va estimar adients. I, una vegada rebut el plet a prova, es va proposar la part documental com a reproduïda, que va ser admesa, tot això amb el resultat que es pot veure en un suport apte per a la gravació i reproducció audiovisual; després d'això, les actuacions van quedar vistes per a dictar sentència, d'acord amb els següents  
  
Fonaments de dret  
Primer. En les presents actuacions la part actora sol·licita la dissolució del seu matrimoni per divorci, i com que, d'acord amb la normativa vigent en la matèria, després de l'entrada en vigor de la Llei 15/2005, de 8 de juliol, per la qual es modifica el Codi Civil i la Llei d'Enjudiciament Civil en matèria de separació i divorci, no cal al·legar ni acreditar la concurrència de cap causa de divorci, i com que es complix, en el cas de les actuacions, el termini mínim per a interposar l'acció ací entaulada, és procedent decretar judicialment la dissolució del vincle matrimonial per mitjà de divorci.  
Segon. L'article 91 del Codi Civil disposa que «en les sentències de nul·litat, separació o divorci, o en la seua execució, el jutge, en defecte d'acord dels cònjuges o en el cas que no l'aproven, determinarà d'acord amb el que establixen els articles següents les mesures que hagen de substituir les ja adoptades amb anterioritat en relació amb els fills, la vivenda familiar, les càrregues del matrimoni, la liquidació del règim econòmic i les cauteles o garanties respectives, establint les que siguen procedents si per a algun d'estos conceptes no se n'haguera adoptat cap. Estes mesures podran ser modificades quan s'alteren substancialment les circumstàncies».  
Com que no s'ha sol·licitat l'adopció de cap mesura, perquè les que van demanar-se inicialment junt amb la demanda respecte de la filla menor Ely no tenen objecte per haver mort la menor després de la presentació de la demanda de les actuacions, no és procedent fer cap pronunciament en eixe sentit.  
Tercer. En matèria de costes seguirem la doctrina establida per la jurisprudència unànime del Tribunal Suprem, que entén que en este tipus de processos no pertoca efectuar un especial pronunciament en costes per haver-hi, implícitament, un interés públic, així com per ser necessari el pronunciament judicial perquè es produïsca l'efecte desvinculador.  
Vistos els preceptes legals citats i la resta de general, comú i pertinent aplicació.  
  
Dispositiva  
Estime la demanda de divorci contenciós interposada per Grace Elisa Rosales León, representada pel procurador Nogueroles Peiró, contra Jessy Mijare Corporan Hernández, i declare la dissolució per divorci del matrimoni contret pels expressats cònjuges, amb tots els efectes legals inherents a tal declaració.  
Sense pronunciament en costes.  
Notifiqueu esta resolució a les parts. Pot interposar-se un recurs d'apel·lació en el termini de 20 dies a comptar des de la notificació, del qual coneixerà l'Audiència Provincial de València.  
Quan siga ferma esta sentència, lliureu-ne una testimoniança amb l'expressió de la seua fermesa al registre civil on es troba inscrit el matrimoni, a fi de procedir a la pràctica de l'anotació marginal en l'assentament d'inscripció matrimonial.  
Esta és la meua sentència, de la qual es portarà una testimoniança a les actuacions, i l'original s'incorporarà al llibre de sentències d'este Jutjat, que pronuncie, mane i firme.  
Mode d'impugnació: per mitjà d'un recurs d'apel·lació davant del tribunal que haja dictat la resolució que vulga impugnar-se, dins del termini de 20 dies comptats des de l'endemà de la notificació. En la interposició del recurs, la persona apel·lant haurà d'exposar les al·legacions en què es basa la impugnació, a més d'esmentar la resolució contra la qual s'apel·la i les decisions que s'impugnen.  
Per a interposar el recurs serà necessari haver consignat la quantitat de 50 euros en el compte de depòsits i consignacions d'este Jutjat i acreditar-ho degudament.  
Sense este requisit no s'admetrà a tràmit el recurs.  
Publicació. La sentència anterior va ser donada, llegida i publicada per la magistrada jutgessa que l'ha dictada, mentres celebrava audiència pública el mateix dia de la data . De la qual cosa jo, la secretària judicial, en done fe.  
  
Gandia, 9 de gener de 2013.- La secretària judicial: María Victoria Luna Castro.